stanford-oval/wikipedia huggingface dataset:
Sasebo

| Sasebo (佐世保市) |
| --- | --- |
 Sasebon satamaa
 lippu
 Sasebon sijainti Nagasakin prefektuurissa
 Sasebo
 Koordinaatit: 33°10′47.9″N, 129°42′55.1″E 
Valtio:  Japani
Alue:  Kyūshū
Prefektuuri:  Nagasaki
Pinta-ala:  
 – Kokonaispinta-ala:  426,49 km²
Väkiluku (2017):  253 149
 – Väestötiheys:  593,6 as./km²
Symbolit:  
 – Kukka:  Orkidealilja
 – Puu:  Cornus florida
Aikavyöhyke:  UTC+9
 
 www.city.sasebo.lg.jp 
Infobox OKVirheellinen NIMI-arvo: 
Sasebo (jap. 佐世保市, Sasebo-shi) on Japanin kaupunki Kyūshūn saaren länsirannikolla Nagasakin prefektuurissa. Se sijaitsee Kitamatsuuran niemimaalla prefektuurin pääkaupungin Nagasakin pohjoispuolella. Kaupungissa on 253 149 asukasta (vuonna 2017) ja sen pinta-ala on 426,49 neliökilometriä. Sasebo nimitettiin yhdeksi Japanin ydinkaupungeista vuoden 2016 huhtikuussa.
Meiji-kauden alkupuolelle saakka Sasebo oli kalastuksesta ja maanviljelystä elävä kylä, jossa oli noin 4 000 asukasta. Vuonna 1886 sinne perustettiin keisarillisen laivaston tukikohta, Sasebon laivastoarsenaali, minkä jälkeen paikkakunta kehittyi nopeasti. Kaupunki Sasebosta tehtiin vuonna 1902. Se tuhoutui pahoin toisessa maailmansodassa, ja sodan jälkeen sinne kehittyi laivanrakennus- ja hiilikaivosteollisuutta. Nykyisin se on paikallinen talouskeskus. Osa Sasebosta sijaitsee Saikain kansallispuiston alueella; kaupungin nähtävyyksiin kuuluu myös huvipuisto Huis Ten Bosch.
Aiheesta muualla

Kuvia tai muita tiedostoja aiheesta Sasebo Wikimedia Commonsissa
Kaupungin internetsivut (japaniksi)
Ružomberok

| Ružomberok |
| --- | --- |

 vaakuna
 Ružomberok
 Koordinaatit: 49°04′43″N, 19°18′30″E 
Valtio:  Slovakia
Alue (kraj):  Žilinan alue
Piiri:  Ružomberok
Ensimmäinen maininta:  1233
Hallinto:  
 – Pormestari:  Michal Slašťan
Pinta-ala:  
 – Kokonaispinta-ala:  126.72 km²
Korkeus:  494 m
Väkiluku (2021):  27 407
 – Väestötiheys:  237 as./km²
Aikavyöhyke:  UTC+1
 – Kesäaika:  UTC+2
Postinumero:  034 01
Suuntanumero(t):  +421-44
 
 www.ruzomberok.eu 
Infobox OKVirheellinen NIMI-arvo: 
Ružomberok (saks. Rosenberg, unk. Rózsahegy, puol. Rużomberk) on kaupunki Žilinan alueella (Žilinský kraj), Slovakiassa. Sen pinta-ala on 126,7 km² ja väkiluku vuoden 2006 lopussa 29 906. Vuoden 2001 väestönlaskennan mukaan asukkaista oli slovakkeja 96,6 %, romaneja 0,9 % ja tšekkejä 0,9 %. Uskonnoltaan 75,5 % asukkaista ilmoitti olevansa roomalaiskatolisia ja 5,5 % luterilaisia; 14,7 % ei ilmoittanut mitään uskontoa.
Ružomberokissa sijaitsee UNESCOn maailmanperintöluetteloon kuuluva Vlkolínecin kylä.
Ružomberokin rautatieasema
Kaupunki on ollut Slovakian paperiteollisuuden keskus. Se sijaitsee merkittävien kauppareittien risteyksessä, sillä sen kautta kulkee tie Slovakian keskiosien kaivoskaupungeista Puolaan ja Košicesta ja Spišistä Vah-jokea pitkin Sleesiaan.
Ystävyyskaupungit

Děčín, Tšekki
Hlučín, Tšekki
Báčsky Petrovec, Serbia
Gospić, Kroatia
Aiheesta muualla

http://www.ruzomberok.eu
Wikimedia Commonsissa on kuvia tai muita tiedostoja aiheesta .
Räkättibulbuli

| Räkättibulbuli |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Rastasbulbulit Alophoixus
Laji::  bres
Kaksiosainen nimi
 Alophoixus bres 
Synonyymit
 Criniger bres 
Infobox OKNimi-testi OKIUCN-testi OK: 
Räkättibulbuli (Alophoixus bres) on bulbulien heimoon kuuluva varpuslintu.
Levinneisyys

Räkättibulbulia tavataan Bruneissa, Indonesiassa, Malesiassa, Myanmarissa, Filippiineillä ja Thaimaassa. Lajin kannan kuvattu laskeneen hyvin nopeasti suurimmassa osassa levinneisyysaluettaan, ja sen kannankehitys on vakaa. Se on luokiteltu erittäin uhanalaiseksi.
Räkätauti

| Räkätauti> Luokitus |
| --- | --- |
ICD-10:  A24.0
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Räkätauti, rotsi (lat. malleus) on tartuntatauti, jota esiintyy lähinnä hevosella, muulilla ja aasilla. Se voi tarttua myös muihin eläimiin kuten koiraan, kissaan ja vuoheen. Sen aiheuttaa Burkholderia mallei -bakteeri, joka tarttuu yleensä saastuneen ravinnon tai veden kautta. Räkätaudin oireita ovat kyhmymäisten muutoksien muodostuminen keuhkoihin ja verenvuoto ylähengitysteiden limakalvoilta. Akuutti muoto ilmenee yskänä, kuumeena ja yleensä vain toisesta sieraimesta erittyvänä räkänä. Ainakin jos tautia ei hoideta, seuraa verenmyrkytys ja muutamassa päivässä kuolema. Kroonisessa muodossa kehittyy turpaan ja ihon alle kyhmyjä. Joissakin tapauksissa nämä vuotavat verta. Kuolinkamppailu voi kestää kuukausia. Eloonjääneet jäävät taudin kantajiksi.
Räkätautia esiintyy endeemisenä Afrikassa, Aasiassa ja Lähi-idässä sekä Keski- ja Etelä-Amerikassa. Se on saatu hävitetyksi Pohjois-Amerikasta, Australiasta ja suurimmasta osasta Eurooppaa valvonnalla, tuontirajoituksilla ja tartunnan saaneiden eläinten hävittämisellä. Suomessa räkätauti esiintyy harvinaisena, ja siitä on ilmoitusvelvollisuus.
Räkätauti voi tarttua myös ihmiseen, minkä takia se luokitellaan zoonoosiksi. Tartunta tapahtuu suorassa kontaktissa sairaaseen eläimeen vahingoittuneen ihon, nenän tai suun limakalvon taikka hengityksen kautta. Koska ihmisellä taudin aiheuttama kuolleisuus on suuri ja taudin puhkeamiseen riittää vähäinen määrä mikrobeja, räkätautia pidetään mahdollisena aseena bioterrorismissa, kuten myös melioidoosia, jonka aiheuttaa Burkholderia malleille läheistä sukua oleva Burkholderia pseudomallei.
Aiheesta muualla

https://www.evira.fi/elaimet/elainten-terveys-ja-elaintaudit/elaintaudit/hevoset/rakatauti/ (Arkistoitu – Internet Archive)
Seija-Leena Nevala

| Seija-Leena Nevala> Henkilötiedot |
| --- | --- |
Syntynyt: 1966 Jurva
Koulutus ja ura
Tutkinnot:  Tampereen yliopisto
Väitöstyön ohjaaja:  Pertti Haapala ja Irma Sulkunen
Instituutti:  Tampereen yliopisto
Tutkimusalue:  historia
Palkinnot:  Tieto-Finlandia (2020)
Seija-Leena Nevala (s. 1966 Jurva) on suomalainen historiantutkija, joka on erikoistunut tutkimuksissaan erityisesti sukupuoli- ja perhehistoriaan sekä suomalaiseen yhteiskuntaan 1920–1950-luvuilla.
Nevala opiskeli historiaa Tampereella ja suunnitteli jatko-opintoja, kun Jurvan kotiseutumuseon johtaja Airi Vainionpää pyysi vuonna 1996 tätä järjestämään Lotta Svärd -paikallisosaston arkiston, joka oli löydetty muutamaa vuotta aiemmin. Tutkimuksen kautta hän päätyi tekemään myös väitöskirjansa Lotta Svärd -järjestöstä. Vuonna 2012 valmistunutta väitöskirjaa ohjasi ensin professori Pertti Haapala ja loppuvaiheessa professori Irma Sulkunen.
Minerva Kustannus oli jo vuonna 2007 julkaissut Nevalan tutkimuksen pikkulotista ja sotilaspojista. Kirjassa Lottatytöt ja sotilaspojat Nevala tuo esille erityisesti tyttöjen ja poikien omia kokemuksia. Pukeutumisen historiaa käsittelevään teokseen Säädyllistä ja säädytöntä Nevala on kirjoittanut artikkelin lottapuvuista.
Nevala ja Tampereen yliopiston tutkijakollega Marko Tikka julkaisivat vuonna 2020 sotavuosien tanssikieltoa käsitelleen kirjan Kielletyt leikit, joka palkittiin tietokirjallisuuden Finlandia-palkinnolla. Tanssikielto oli tullut esillä kummankin tutkijan aiemmissa tutkimuksissa, ja kirjaprojekti oli ollut heillä mielessä jo pitkään.
Sara Thunebro

Sara Thunebro
Sara Thunebro (s. 26. huhtikuuta 1979 Strängnäs) on ruotsalainen jalkapalloilija, pelipaikaltaan puolustaja. Hän on kesäkuun 2015 loppuun mennessä pelannut Ruotsin naisten maajoukkueessa 133 maaottelua ja tehnyt niissä viisi maalia.
Thunebro esiintyi ensimmäisen kerran Ruotsin naisten maajoukkueessa tammikuussa 2004. Hän saavutti MM-pronssia 2011 ja pelasi myös vuosien 2007 ja 2015 MM-kisoissa, vuosien 2008 ja 2012 olympialaisissa sekä vuosien 2009 ja 2013 EM-kisoissa.
Thunebro edustaa kotimaassaan Eskilstuna Unitedia. Hänen kasvattajaseuransa on IK Viljan, ja hän on pelannut myös Gideonsbergs IF:ssä 1997–1999, Djurgårdenissa, Älvsjö AIK:ssa ja Djurgården/Älvsjössä 2000–2009, Tyresö FF:ssä 2013 sekä Saksassa 1. FFC Frankfurtissa 2009–2012.
Eevi Rola

| Eevi Rola> Henkilötiedot |
| --- | --- |
Syntynyt: 24. toukokuuta 1995 (ikä 29) Helsinki
Ammatti:  näyttelijä
Näyttelijä
Taiteilijanimet:  Eevi Rola
Aktiivisena:  2016–
Aiheesta muualla
IMDb 
Eevi Rola (oik. Eevi Rytkölä; s. 24. toukokuuta 1995 Helsinki) on suomalainen kansainvälisesti palkittu näyttelijä ja elokuvantekijä. Koulutukseltaan hän on näyttelijä.
Koulutus ja ura

Eevi Rola valmistui ylioppilaaksi vuonna 2015 Vaskivuoren musiikkilukiosta, jonka jälkeen hänet hyväksyttiin opiskelemaan elokuvanäyttelemistä New York Film Academyyn Yhdysvaltoihin.  Rola valmistui New York Film Academystä (New York ja Los Angeles) näyttelijäksi (Bachelor of Fine Arts) vuonna 2018.
Tunnustuksia

Vuonna 2019 ja 2020 Rola asetettiin ehdolle käsikirjoittamassaan ja tähdittämässään sarjassa Easy Street (2018) ja palkittiin useilla kansainvälisillä elokuvafestivaaleilla, muun muassa Actors Award, Los Angelesissa (Best Actress-palkinto) ja Sanctuary International Film Festivaleilla Australiassa.
Yksityiselämä

Eevi Rola on suomalaisen kuvanveistäjän, Johanna Rytkölän tytär. Eevi Rola on valokuvaaja Lotta Lemetin hyvä ystävä ja he ovat asuneet yhdessä New Yorkissa ja Los Angelesissa.
Filmografia > Elokuvat

| Elokuvat> Vuosi | Elokuvat> Elokuva / Televisioelokuva | Elokuvat> Rooli | Elokuvat>  | Elokuvat>  |
| --- | --- | --- | --- | --- |
| 2016 | Fame | Sara |  |  |
| 2017 | Happy Birthday, Rachel! | Anna |  |  |
| 2018 | Easy Street | Sydney |  |  |
| 2020 | Songs Are For Happy Days | Nicole |  |  |
Aiheesta muualla

Eevi Rolan kotisivu
Seiichi Shimokōriyama

Seiichi Shimokōriyama (jap. 下郡山誠一, s. 1883) oli japanilainen lintutieteilijä.
Shimokōriyama oli tohtori Akira Iizukan oppilas. Hän valmistui Tokion yliopiston opettajankoulutuslaitokselta 1904. Vuonna 1911 hän matkusti tutkimaan Korean linnustoa ja kirjoitti pääosan käsikirjoituksesta teokseen Hand-List of the Birds of Korea (1914). Teoksen tekijöiksi mainitaan Iizuka, prinssi Nobusuke Takatsukasa, markiisi Nagamichi Kuroda ja Shimokōriyama. Muut kolme kirjoittajaa eivät ilmeisesti olleet tutustuneet käsikirjoitukseen, sillä pian teoksen ilmestymisen jälkeen he esittivät siihen korjauksia. Alkuperäisessä teoksessa esiteltiin 309 lintulajia ja korjausten jälkeen lajimääräksi jäi 295.
Shimokōriyama jatkoi lintujen keräämistä vuosina 1915–1917 ja perusti Soulissa sijainneen LiWongin palatsin museon nahkakokoelman. Hän keräsi lintuja yhdessä konservaattori Naotarō Tōdan kanssa. Lokakuussa 1917 Shimokōriyama julkaisi luettelon Soulin museon lintukokoelmasta A List of the Birds in the Seoul Museum. Luettelossa mainitaan 318 Koreassa tavattua lintulajia. Tämän jälkeen hän ei enää tehnyt maastotutkimuksia, vaan vetäytyi LiWongin palatsin puutarhuriksi, ja yleni puutarhojen johtajaksi 1928.
Ruuhijärvi (Virrat, Ottikonperä)

| Ruuhijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°20′50″N, 23°55′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  Pykälistönoja Koskelaan 
Järvinumero:  35.422.1.003
Mittaustietoja
Pinnankorkeus:  150,6 m  
Rantaviiva:  1,172 km  
Pinta-ala:  3,444 ha  
Saaria:  ei saaria 
 fiRuuhijärvi 
Ruuhijärvi  on Pirkanmaalla Virroilla Ottikonperän kylän lähellä sijaitseva järvi.
Maantietoa

Järven pinta-ala on 3,4 hehtaaria, se on 500 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Soininjoen alueeseen (35.422) se kuuluu. Järven vedenpinnan korkeus on 150,6 metriä mpy.
Ensimmäinen ritarikunta

| Ensimmäinen ritarikunta |
| --- | --- |


Valtiomuoto:  Sotilasdiktatuuri
Virallinen kieli:  Galaktinen peruskieli
Hallitsija:   Palpatine  Snoke (24–34 jYt)  Kylo Ren (34–35 jYt) 
Perustettu:   21 jYt (virallisesti)  29 jYt (julkisesti) 
Lakkautettu:  35 jYt
Edeltäjä(t):  Galaktinen Imperiumi
Infobox OKNimi-testi OK: 
Ensimmäinen ritarikunta (engl. First Order) on kuvitteellinen sotilasvalta Tähtien sota -elokuvasarjassa. Se teki ensiesiintymisensä elokuvassa Star Wars: The Force Awakens (2015). Järjestö muodostui salaa seuraavien 30 vuoden aikana Jedin paluun (1983) tapahtumien jälkeen. The Force Awakensissa järjestö alkoi toteuttaa suunnitelmaansa syrjäyttää Uusi tasavalta ja saada koko galaksi hallintaansa. Heihin liittyi myös Voiman pimeää puolta palvova ryhmä nimeltä Renin ritarit, jonka ”mestariksi” nousi Kylo Ren. Elokuvassa Star Wars: The Rise of Skywalker (2019) Ensimmäinen ritarikunta yhdistyy kuolleista palanneen Palpatinen rakentaman laivaston kanssa uudeksi sotilasvallaksi nimeltä Viimeinen ritarikunta (engl. Final Order). Samalla paljastuu, että Snoke oli pelkkä Palpatinen luoma nukkehallitsija ennen kuin Kylo oli syrjäyttänyt tämän.
The Force Awakensin ohjaajan ja käsikirjoittajan J. J. Abramsin mukaan järjestö perustuu ODESSA-järjestöä koskevaan teoriaan, jossa SS:n upseereiden väitettiin paenneen toisen maailmansodan jälkeen Argentiinaan.
Kuvaus > Tausta

Kun Galaktinen Imperiumi kukistettiin elokuvassa Jedin paluu (1983), Uusi tasavalta laati tiukat aseistariisuntasopimukset ja vaati raskaita sotakorvauksia. Mutta jotkut Imperiumin entisistä johtajista ja teknologian asiantuntijoista yhdistivät salaa voimansa galaksin tuntemattomilla lohkoilla suunnitellakseen vallan anastamista takaisin itselleen. Uuden tasavallan senaatista eroamaan joutunut Leia Organa muodosti 24 vuotta Endorin taistelun jälkeen heidän vastustamisekseen Vastarinnan, jota hallitseva Uusi tasavalta epävirallisesti tuki. Vastarinnan jäseniin kuului entisiä Kapinaliiton jäseniä kuten amiraali Gial Ackbar ja Nien Nunb, joilla oli ollut merkittävä rooli Imperiumin syrjäyttämisessä vuosikymmeniä sitten. Vuosi tämän jälkeen, sentristit, Imperiumin kaltaista hallintatapaa kannattaneet senaatin edustajat, erosivat Uudesta tasavallasta ja muodostivat Ensimmäisen ritarikunnan yhdessä Imperiumin jäänteiden kanssa. Sentristit toimivat ritarikunnan julkisina kasvoina, kunnes järjestö oli saanut armeijansa valmiiksi.
Esiintymiset > The Force Awakens

Elokuvassa Star Wars: The Force Awakens Ensimmäistä ritarikuntaa johtaa salaperäinen hahmo nimeltä Snoke, joka on omaksunut yksinvaltiaan aseman. Imperiumin tavoin ritarikunnan joukkoihin kuului iskujoukkoja, jotka käyttivät aseinaan liekinheittimiä, kevyitä tykistöjärjestelmiä ja mellakanhallintaan käytettäviä aseita. Ensimmäinen ritarikunta käytti myös normaaleja ja erikoisvalmisteisia TIE-hävittäjiä, sekä uuden luokan tähtihävittäjiä. Sen päällimmäisenä sotilastukikohtana toimi Tähdentappajatukikohta, lumiplaneetta Ilumille rakennettu linnoitus, joka oli varustettu aurinkoja voimanlähteeksi imevällä superaseella ja jolla kykeni etäältä tuhoamaan kokonaisia aurinkokuntia. Tukikohdan komentajana toimi kenraali Armitage Hux, omistautunut nuori ja armoton upseeri.
Snoke on vahva Voiman pimeän puolen käyttäjä, ja käännytti puolelleen, Ben Solon, Han Solon ja Leia Organan pojan, sekä jedimestari Luke Skywalkerin sisarenpojan ja entisen oppilaan. Ben peitti kasvonsa naamiolla ja otti käyttöön nimen Kylo Ren, minkä jälkeen hänestä tuli yksi Snoken henkilökohtaisista agenteista, niin kuin hänen isoisänsä Darth Vader oli henkilökohtaisesti palvellut keisari Palpatinea Imperiumin päivinä vuosikymmeniä aiemmin. Kylon on mainittu myös olevan ”Renin ritareiden mestari”. Kylo ja Hux kilpailevat jatkuvasti Snoken kunnioituksen saamisesta, ja komentotriumviraatin kolmas jäsen on kapteeni Phasma, iskujoukkojen komentaja.
Kylon tehtävä oli etsiä Luke, joka oli kadonnut vuosia aiemmin. Snoke pelkäsi, että jedit voisivat palata uudelleen, mikäli Skywalkerin sallittiin elää. Tuhotakseen Vastarinnan, Ensimmäinen ritarikunta käyttää ensin Tähdentappajatukikohdan superasetta lamannuttaakseen Uuden tasavallan tuhoamalla sen nykyisen pääplaneetta Hosnian Primen, neljä muuta saman aurinkokunnan taivaankappaletta sekä Tasavallan tähtilaivaston. Tämän jälkeen he valmistautuvat tuhoamaan Vastarinnan tukikohtana toimivan planeetta D’Qarin. Kylo epäonnistuu saamaan kartan eikä onnistu saamaan sitä vangitsemansa Voimalle herkän romunkerääjä Reyn mielestä, vaan häviää valosapelitaistelun tätä vastaan. Samaan aikaan Vastarinnan yllätyshyökkäys tuhoaa Tähdentappajatukikohdan, mutta Kylo, Hux ja Phasma onnistuvat pakenemaan planeetalta Snoken luokse.
Sebastian Francis

Sebastian Francis (s. 11. marraskuuta 1951 Johor Bahru) on malesialainen roomalaiskatolinen piispa. Hänet vihittiin papiksi 28. heinäkuuta 1977 ja nimitettiin Penangin hiippakunnan johtoon 7. heinäkuuta 2012. Piispaksi vihkiminen seurasi 20. elokuuta. Pääkonsekraattorina toimi Murphy Nicholas Xavier Pakiam, jota avustivat Paul Tan Chee Ing ja Antony Selvanayagam.
Saseka

Sasekan hiekkanostureiden perustuksia Hiekkajaalanpuistossa.
Sasekan entinen ruokalarakennus on nykyään kerhotalo.
Saseka oli Helsingissä sekä Helsingin maalaiskunnassa vuosina 1935–1961 toiminut tiili- ja kevytbetonitehdas, joka vuonna 1961 fuusioitiin Lohjan Kalkkitehdas Oy:öön. Sen jälkeen Saseka-nimi toimi Lohja-yhtiön yhtenä tavaramerkkinä ja tuoteryhmän nimenä. Lohjan toimitusjohtaja Petter Forsström oli omistanut Sasekan vuodesta 1937, ja Lohjan Kalkkitehtaan omistukseen se tuli 1943.
Saseka-nimi tulee sanoista santa, sementti ja kalkki. Saseka otti perustamisvaiheessa 1935 hoitoonsa Malmin rautatieaseman lähellä Pukinmäessä aloitettua kalkkihiekkatiilitehtaan toimintaa. Tehdas ja sen yhteydessä ollut hiekkakuoppa olivat tulleet Helsingin kaupungin omistukseen, ja Saseka vuokrasi ne käyttöönsä viideksi vuodeksi.
Petter Forsströmin tultua Sasekan omistajaksi tuotanto-ohjelmaan otettiin myös höyrykarkaistu Siporex-kevytbetoni. Valmistus aloitettiin Helsingin maalaiskuntaan tuolloin kuuluneessa Tapanilassa 1935, kunnes juuri ennen talvisotaa valmistui uusi tehdas Helsingin maalaiskunnan Vuosaareen, josta Saseka oli ostanut Vuosaaren kartanon suurine hiekkavaroineen. Sementti saatiin Lohjan Kalkkitehtaalta, joka osti Sasekan kaikki osakkeet 1943. Kalkki saatiin pääosin Sipoon kalkkitehtaalta.
Saseka fuusioitiin Lohjan Kalkkitehdas Oy:hyn 1961, minkä jälkeen sen nimen alla harjoitettiin tiili- ja kevytbetonituotannon ohella myös betoni- ja muovilattioiden valua ja rappausurakointia. Vuonna 1978 Sasekan Siporex-liiketoiminta siirtyi hallinnollisesti Lohjan Elementtitehtaat -tuoteryhmään. Vuodesta 1972 lähtien Siporexia valmistettiin myös Ikaalisiin perustetussa tehtaassa, ja Vuosaaressa sen tuotanto lopetettiin vuonna 1978. Kahi-tiilet siirrettiin Lohjan Rudus-tuoteryhmään, ja niitä valmistettiin 1960-luvun lopulta lähtien myös Salon Kiikalassa, Oulussa ja vuodesta 1975 Nurmijärven Rajamäellä.
Vuosina 1976–1984 Sasekan Vuosaaren tehtaalla valmistettiin Lohjan Solifer-asuntovaunuja.
Kallahden Hiekkajaalanpuistoon on jätetty Sasekan hiekkalaivojen purkamisessa käytettyjen nostureiden perustuksia muistoksi tehtaan toiminnasta.
Kerhotalo Saseka

Saseka-talo on arkkitehti Pirkko Wesamaan suunnittelema, Sasekan Vuosaareen vuonna 1952 rakentama ruokalarakennus. Kostholli 8 on vuodesta 1995 toiminut alueen kerhotalona Helsingin kaupungin omistuksessa. Alueen kiinteistö- ja asuntoyhtiöiden asukkaat kustantavat kerhotalon toiminnan yhtiövastikkeillaan.
Aiheesta muualla

Kuvia tai muita tiedostoja aiheesta Kerhotalo Saseka Wikimedia Commonsissa
Sanna Alestalo

| Sanna Alestalo |
| --- | --- |

Henkilötiedot
Syntynyt: 16. syyskuuta 1982 (ikä 42)
Kansalaisuus:   Suomi
Pesäpalloilija
Seura:  -
Sarja:  Superpesis
Pelaajaura
Ammattilaisjoukkueet
:  Peräseinäjoen Toive PeTo-Jussit
Sanna Alestalo (s. 16. syyskuuta 1982) on suomalainen pesäpalloilija. Alestalo edusti Superpesiksessä Peräseinäjoen Toivetta ja PeTo-Jusseja.
Saavutukset

Alestalo saavutti urallaan yhden SM-hopean kaudella 2007 ja kaksi SM-pronssia kaudella 2000 ja kaudella 2003. Kaudella 2009 Alestalo oli Superpesiksen lyöjäkuningatar 77:llä lyödyllä juoksulla. Lisäksi hänet valittiin kauden 2009 päätteeksi Vuoden jokeriksi ja hän voitti Kultaisen mailan. Hän myös pelasi uransa ainoan Itä-Länsi-ottelun vuonna 2009.
Tilastot

Alestalo pelasi 237 Superpesiksen runkosarjan ottelua. Näissä hän löi 17 kunnaria ja 303 tavallista juoksua, toi 145 juoksua ja keräsi 951 kärkilyöntipistettä. Alestalo pelasi urallaan 86 Superpesiksen ylemmän loppusarjan ottelua. Näissä hän löi kaksi kunnaria ja 50 tavallista juoksua, toi 24 juoksua ja keräsi 269 kärkilyöntipistettä. Alestalo pelasi kuusi Superpesiksen alemman loppusarjan ottelua. Näissä hän löi yhden kunnarin ja 11 tavallista juoksua, toi kuusi juoksua ja keräsi 36 kärkilyöntipistettä.
Sanna Hautala

Sanna Kaisa Hautala (ent. Väyrynen; s. 1968) on suomalainen yhteiskuntatieteilijä, joka on toiminut sosiaalityön, erityisesti kuntouttavan sosiaalityön, professorina Lapin yliopistossa 1. tammikuuta 2018 lähtien. Hän väitteli yhteiskuntatieteiden tohtoriksi Lapin yliopistossa vuonna 2007.
Hautala on toiminut aiemmin myös johtavana tutkijana Terveyden ja hyvinvoinnin laitoksessa sekä toiminnanjohtajana Kriminaalihuollon tukisäätiössä. Hän on lisäksi Turun yliopiston sosiaalityön dosentti. Vuonna 2022 sosiaali- ja terveysministeriö myönsi 461 000 euron rahoituksen Hautalan johtamaan tutkimukseen Humanitaaristen katastrofien kohtaaminen, työmenetelmät ja adaptiivinen hallinta sosiaalityössä.
Julkaisut

Sanna Väyrynen: Usvametsän neidot: tutkimus nuorten naisten elämästä huumekuvioissa (väitöskirja). Lapin yliopisto 2007. Saatavilla internetissä
Antti Teittinen, Mari Kivistö, Merja Tarvainen ja Sanna Hautala (toim.): Vammaiset ihmiset kansalaisina. Vastapaino 2021.
Aiheesta muualla

Lapin yliopiston tutkimusportaali
Ruuhijärvi (Viitasaari)

| Ruuhijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  62°59′17″N, 25°45′41″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskupuro:  Ruuhipuro Kaijalampeen 
Järvinumero:  14.425.1.006
Mittaustietoja
Pinnankorkeus:  126,8 m  
Pituus:  550 m  
Leveys:  210 m  
Rantaviiva:  1,244 km  
Pinta-ala:  7,26 ha  
Tilavuus:  0,0004243 km³ 
Keskisyvyys:  5,84 m  
Suurin syvyys:  10,9 m  
Saaria:  ei saaria 
 fiRuuhijärvi 
Ruuhijärvi tai Ruuhilampi on Keski-Suomessa Viitasaarella  Pyydysmäen lähellä sijaitseva järvi.
Maantietoa

Järvi on 550 metriä pitkä, 210 metriä leveä, ja sen pinta-ala on 7,3 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 424 300 kuutiometriä. Sen keskisyvyys on 5,8 metriä ja suurin syvyys on 10,9 metriä. Sen rantaviivan pituus on 1,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Iso-Jouhtenon valuma-alueeseen (14.425) se kuuluu. Järven vedenpinnan korkeus on 126,8 metriä mpy.
Samsung Galaxy A5

| Samsung Galaxy A5 |
| --- | --- |

Valmistaja:  Samsung Electronics
Julkaistu:  joulukuu 2014
Edeltäjä:  Samsung Galaxy Alpha
Seuraaja:  Samsung Galaxy A5 (2016)
Mitat:  139,3 × 69,7 × 6,7 mm
Paino:  123 g
Näyttö:  5" Super AMOLED HD
Näytön kuvatarkkuus:  720 × 1 280
Suoritin:  Qualcomm Snapdragon 410 8916 4-ydin, 1,2 GHz, ARM Cortex-A53, 64-bittinen
Grafiikkapiiri:  Adreno 306
Keskusmuisti:  2 Gt
Flash-muisti:  16 Gt
Takakamera:  13 megapikseliä
Etukamera:  5 megapikseliä
Käyttöjärjestelmä:  Android 4.4.4 "KitKat", päivitettävissä Android 5.0 "Lollipop" -versioon
Akku:  2 300 mAh
Muistikorttipaikka:  tukee enintään 64 gigatavun microSD-kortteja
Infobox OKNimi-testi OK: 
Samsung Galaxy A5 on Samsung Electronicsin lokakuussa 2014 esittelemä ja joulukuussa julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä.